Diari Oficial de la Generalitat Valenciana


Sumari del DOGV 9438, del 29-09-2022 (2022/8774)

RESOLUCIÓ de 26 de setembre de 2022, de la Presidència de la Generalitat, per la qual s'amplia el termini màxim de finalització de les actuacions subvencionades i presentació de la justificació de les subvencions destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8774


Data del document
:   26-09-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 de setembre de 2022, de la Presidència de la Generalitat, per la qual s'amplia el termini màxim de finalització de les actuacions subvencionades i presentació de la justificació de les subvencions destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques. [2022/8774]  
Primer. Mitjançant la Resolució de 26 de novembre de 2021, de la Presidència de la Generalitat, es van convocar ajudes destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques (DOGV 9229, 03.12.2021).  
L'article 8, «Justificació i termini», apartat 2, de l'esmentada resolució, disposa que «el termini de presentació de documentació per a justificar la subvenció finalitzarà el 31 d'octubre de 2022, i l'actuació a subvencionar haurà d'estar finalitzada amb anterioritat a aquesta data. La quantia a justificar es correspondrà amb l'import de la despesa de l'actuació subvencionable».  
Segon. En la fase d'instrucció del procediment de gestió de les ajudes es van realitzar els tràmits corresponents, els quals van donar lloc a la Resolució de 23 de febrer de 2022, del director general d'Administració Local, sobre les ajudes destinades a finançar actuacions a realitzar pels municipis i entitats locals menors de la Comunitat Valenciana, referides a facilitar la millora de l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.  
L'apartat quart d'aquesta resolució va establir el 31 d'octubre de 2022 com a data de finalització del termini de justificació dels projectes corresponents a aquestes ajudes.  
Tercer. Davant la impossibilitat material de poder arribar al compliment total del termini previst en la convocatòria per a l'efectiva i completa execució de les obres objecte de les ajudes, posada de manifest per diversos ajuntaments beneficiaris, bé per la impossibilitat material d'entregar materials per algunes empreses subministradores, bé per la impossibilitat de complir els terminis previstos en la normativa sobre contractes públics, es fa necessària la modificació del termini previst en l'article 8 de la convocatòria, i ampliar aquest termini de presentació de documents per a justificar la subvenció.  
Concorren les raons previstes en l'article 35.1.e de la Llei 39/2015 d'1 d'octubre, del procediment administratiu comú de les administracions públiques, per a acordar d'ofici l'ampliació del termini per a la justificació d'aquestes ajudes.  
Per a donar les màximes facilitats per a finalitzar les actuacions subvencionables i presentar la corresponent justificació i, d'aquesta manera contribuir a l'eficàcia de la convocatòria i respondre a les necessitats de suport reforçat a les entitats locals, a proposta de la Direcció General d'Administració Local de la Presidència de la Generalitat, i fent ús de l'atribució delegada mitjançant la Resolució de 17 de febrer de 2022, del president de la Generalitat, resolc:  
  
Primer  
Modificar la data assenyalada en l'apartat 2 de l'article 8 de la Resolució de 26 de novembre de 2021, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques, que, en conseqüència, quedarà com segueix:  
«El termini de presentació de documentació per a justificar la subvenció finalitzarà el 2 de desembre de 2022, i l'actuació que calga subvencionar haurà d'estar finalitzada amb anterioritat a la data esmentada. La quantia que calga justificar es correspondrà amb l'import de la despesa de l'actuació subvencionable».  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució no es pot interposar cap recurs, de conformitat amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 26 de setembre de 2022.- El president de la Generalitat, p. d. (R 17.02.2022; DOGV 9282, 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.